CELEX: 32019R0646
Language: sl
Date: 2019-04-15 00:00:00
Title: Izvedbena uredba Komisije (EU) 2019/646 z dne 15. aprila 2019 o uvrstitvi določenega blaga v kombinirano nomenklaturo

25.4.2019   
               
               
                  SL
               
               
                  Uradni list Evropske unije
               
               
                  L 110/10
               
            
         IZVEDBENA UREDBA KOMISIJE (EU) 2019/646
         z dne 15. aprila 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. aprila 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Tirni sklop (t. i. „gosenična veriga“) iz litega jekla, sestavljen iz tirnih členkov, ki so povezani s sorniki/tečaji. V členkih so izvrtane luknje za pritrditev pravokotnih ploščic (t. i. „copat/plošč“), ki ob predložitvi niso vključene.
                        Zaradi oblike, zlasti izvrtanih lukenj, v katere se pritrdijo „copate/plošče“, se lahko izdelek opredeli kot gosenični trak (ki tako poganja kot podpira stroje, da se lahko po njem premikajo), ki ga je mogoče uporabljati samo ali zlasti s stroji za zemeljska dela iz tarifne številke 8429 .
                        Glej sliko (*1).
                     
                     
                        8431 49 20 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature, opomba 1(f) k oddelku XV, opomba 2(b) k oddelku XVI ter besedilo oznak KN 8431 , 8431 49  in 8431 49 20 .
                        Na podlagi objektivnih značilnosti izdelka ga je mogoče opredeliti kot del, primeren za uporabo samo ali zlasti s stroji iz tarifne številke 8429  (glej tudi mnenje o uvrstitvi v harmonizirani sistem 8431.49/1). Objektivni značilnosti izdelka (velikost in oblika) sta značilnosti goseničnega traku, zasnovanega za uporabo s stroji iz tarifne številke 8429 . Uvrstitev pod tarifno številko 7315  kot verige iz železa ali jekla je zato izključena.
                        Izdelek je zato treba uvrstiti pod oznako KN 8431 49 20  kot drugi deli, primerni za uporabo samo ali zlasti s stroji iz tarifnih številk 8425  do 8430 , iz litega železa ali litega jekla.
                     
                  
               
            
               (*1)  Slika je samo informativne narave.